MariMar

***MariMar*** ialah drama Filipina, asalnya disiarkan di GMA Network, dibintangi Marian Rivera dan Dingdong Dantes.

Walaupun diadaptasi daripada telenovela Mexico, seting dan sebahagian jalan cerita telah diubah. Diarahkan Joyce E. Bernal dan Mac Alejandre, siri ini mula disiarkan pada 13 Ogos, 2007 dan tamat pada 14 Mac, 2008. Ia disiarkan secara antarabangsa dengan lewat seminggu di GMA Pinoy TV, dan mendapat sambutan hangat oleh penonton Filipina di luar negara. Siri ini juga disiarkan di Singapura, Malaysia, China (dialih bahasa dalam bahasa Mandarin), Kemboja (dialih bahasa dalam bahasa Khmer) dan di Amerika Syarikat (disiarkan setiap hari Ahad di KIKU/Honolulu dengan sari kata bahasa Inggeris).

## Sinopsis
Gustavo seorang lelaki kaya telah mengahwini seorang wanita bernama Lupita. Namun, hubungan mereka tidak direstui oleh ibu Gustavo. Keadaan menjadi semakin rumit apabila Lupita melahirkan anak Gustavo yang diberi nama "MariMar". Ibu Gustavo berusaha untuk memisahkan anaknya dengan Lupita dengan mengupah seorang lelaki yang berpura-pura menjadi kekasih Lupita. Gustavo percaya yang Lupita telah curang terhadapnya. Lalu ibu Gustavo sendiri yang menghalau Lupita dan anaknya MariMar keluar dari rumahnya.

Gustavo akhirnya tahu yang bahawa isterinya Lupita tidak pernah curang dan semua itu adalah rancangan ibunya. Tapi semuanya telah terlambat. Gustavo berusaha mencari Lupita dan anaknya MariMar. Sebelum itu, Lupita pernah berjanji bahawa suatu hari nanti MariMar pastikan akan datang mendakwa apa yang menjadi hak miliknya. Suatu hari, ketika Gustavo melawat makam ibunya, Silva iaitu teman kepada Lupita memberitahu kepada Gustavo tentang keberadaan Lupita dan MariMar anaknya. Dan akhirnya, Gustavo telah bersatu kembali dengan isteri dan anaknya.

Malang tidak berbau, apabila kapal terbang yang dinaiki oleh Lupita dan MariMar telah jatuh ke laut di mana Lupita telah didapati mati dan manakala MariMar tidak dijumpai. MariMar terdampar di sebuah pulau terdekat dan akhirnya dijumpai oleh Lola Cruz dan Lola Pancho. Disebabkan itu, MariMar membesar menjadi seorang gadis yang naif dan baik hati. Sejak kecil, dia tidak bergaul dengan sesiapa melainkan dengan bapa dan ibu angkatnya. MariMar akhirnya bertemu dan jatuh cinta dengan Sergio, iaitu anak lelaki tunggal kepada orang kaya, Renato. Manakala Sergio pada mulanya hanya ingin berniat menggunakan MariMar sebagai alat untuk membalas sakit hatinya kepada Angelika, iaitu bekas teman wanitanya yang kini menjadi ibu tirinya. Namun, akhirnya Sergio sendiri akhirnya sedar bahawa dia benar-benar jatuh cinta teehadap MariMar. Sergio akhirnya meminta restu daripada Pancho dan Cruz untuk memperisterikan MariMar. Meskipun mereka tidak bersetuju pada awalnya namun akhirnya Pancho dan Cruz merestui perkahwinan mereka. 

Namun, siapa menyangka bahawa perkahwinan tersebut merupakan permulaan dugaan dan penderitaan bagi MariMar apabila Angelika mempermalukan MariMar di khalayak ramai disebabkan kenaifannya dalam bersosial. Sergio yang menyaksikan kejadian itu kemudian memarahi Angelika lalu membawa MariMar berpindah ke tempat yang lain. Angelika yang berasa cemburu dengan MariMar kemudian membuat rancangan licik ingin membuat MariMar merana. Kesempatan itu tiba apabila Sergio terpaksa meninggalkan MariMar seorang diri diatas urusan pekerjaan. Hal itu kemudian dimanfaatkan Angelika untuk memfitnah MariMar yang kononnya MariMar telah mencuri gelang miliknya lalu bertindak menyumbatkannya kedalam penjara. Selama MariMar berada di penjara, Angelika mengambil kesempatan itu dengan membunuh Pancho dan Cruz. Setelah itu, Angelika berjaya menghasut Sergio dengan mengatakan MariMar lari bersama dengan lelaki lain. Sergio yang tertipu dengan hasutan tersebut kemudian mulai membenci MariMar. 

Setelah MariMar dibebaskan, dia akhirnya mengetahui bahawa Pancho dan Cruz telah mati dibunuh. Hal itu membuatkan MariMar berasa sangat sedih dan tertekan. Disebabkan itu, MariMar bertekad ingin membalas dendam dan ingin mencari dalang sebenar disebalik pembunuhan kedua orang tua angkatnya itu. MariMar kemudian mengubah penampilan dan serta identitinya sebagai Bella Aldama dalam menjalankan rancangan untuk membalas dendam terhadap Sergio dan Angelika. Berjayakah rancangan MariMar membalas dendam? Akan terbongkarkah identiti sebenarnya?

## Pelakon
### Watak utama
* Marian Rivera sebagai MariMar Perez-Santibañez / Bella Aldama
* Dingdong Dantes sebagai Sergio Santibañez

### Watak sokongan
* Katrina Halili sebagai Angelika Santibañez / Angelika Aldama
* Richard Gomez sebagai Renato Santibañez
* Jestoni Alarcon sebagai Gustavo Aldama
* Rita Avila sebagai Lupita Aldama
* Boboy Garovil sebagai Padre Porres
* Leo Martinez sebagai Pancho Perez
* Caridad Sanchez sebagai Cruz Perez
* Bing Loyzaga sebagai Esperanza Aldama
* Michael V. sebagai Fulgoso (suara) 
* Nigel sebagai Fulgoso
* Manilyn Reynes sebagai Corazon
* Gabby Eigenmann sebagai Nicandro Mejia
* Sheena Halili sebagai Monica
* Bianca King sebagai Natalia Montenegro
* Marky Lopez sebagai Arturo
* Rufa Mae Quinto sebagai Fifi (suara) 
* Nadine Samonte sebagai Innocencia Arcega
* Mike Tan sebagai Choi
* Mel Kimura sebagai Perfecta

### Watak berulang
* Rrthur Solinap sebagai Diego
* Marvin Agustin sebagai Rodolfo San Jinez
* Francheska Salcedo sebagai Cruzita Aldama–Santibañez
* Dino Guevarra sebagai Antonio
* Carmina Villaroel sebagai Rhia Concepcion
* Lani Mercado sebagai Vanessa Mae Cruz
* Hayden Kho Jr. sebagai Hayden Miranda
* Paolo Paraiso sebagai Carlitos Solis
* Shermaine Santiago sebagai Brenda
* Victor Aliwalas sebagai Adrian Alasco
* K Brosas sebagai Rowena
* Pocholo Montes sebagai Vitug
* Raquel Montessa sebagai Leonor Arcega
* Joseph Ison sebagai Rodrigo
* Mike Gayoso sebagai Pengawal peribadi Angelika

### Watak undangan
* Jaime Fabregas sebagai Augusto Aldama
* Pilar Pilapil sebagai Dolores Aldama
* Cristine Reyes sebagai Kim Chan
* Irma Adlawan sebagai Selva
* Soliman Cruz sebagai Berto
* Bruno Folster sebagai Bruno
* Gwen Garcia sebagai Olga
* Ailyn Luna sebagai Cecilla
* Jan Marini sebagai Pengawai DSWD 
* Kirby de Jesus sebagai Pesakit Hospital Mental
* Joanne Quintas sebagai Jemma
* Ronnie Lazaro sebagai Jose
* Nicole Dulalia sebagai Angelika (kecil) 
* Ella Cruz sebagai MariMar (kecil)

## Rujukan

## Pautan luar
*